CELEX: 62017TN0200
Language: fi
Date: 2017-03-29 00:00:00
Title: Asia T-200/17: Kanne 29.3.2017 – SB v. EUIPO

6.6.2017   
            
            
               FI
            
            
               Euroopan unionin virallinen lehti
            
            
               C 178/29
            
         Kanne 29.3.2017 – SB v. EUIPO
   (Asia T-200/17)
   (2017/C 178/42)
   Oikeudenkäyntikieli: englanti
   
      Asianosaiset
   
   
      Kantaja: SB (edustaja: asianajaja S. Pappas)
   
      Vastaaja: Euroopan unionin teollisoikeuksien virasto (EUIPO)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan unionin teollisoikeuksien viraston (EUIPO) pääjohtajan 2.6.2016 tekemän päätöksen, jolla kieltäydyttiin uudistamasta kantajan työsopimusta toista kertaa, ja EUIPO:n pääjohtajan 19.12.2016 tekemän päätöksen, jolla hylättiin kantajan 1.9.2016 tekemä valitus
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu henkilöstösääntöjen ja Euroopan unionin muuta henkilöstöä koskevien palvelussuhteen ehtojen rikkomiseen, joka johtuu siitä, että vastaaja soveltaa sisäisiä sääntöjä, joissa virkamiehet samastetaan toistaiseksi voimassa olevassa työsuhteessa oleviin väliaikaisiin toimihenkilöihin. Kohtelemalla määräaikaisessa työsuhteessa olevia väliaikaisia toimihenkilöitä eri tavalla kuin toistaiseksi voimassa olevassa työsuhteessa olevia väliaikaisia toimihenkilöitä vastaaja myös rikkoo henkilöstösääntöjä ja loukkaa nyt kyseessä olevassa tapauksessa yhdenvertaisen kohtelun periaatetta.
            
         
               2)
            
            
               Toinen kanneperuste, joka perustuu perustelujen puuttumiseen tai niiden lainvastaisuuteen, ristiriitaisuuteen ja riittämättömyyteen.
            
         
               3)
            
            
               Kolmas kanneperuste, joka perustuu väitteeseen henkilöstön hyväksi säädetyn huolenpitovelvollisuuden laiminlyönnistä.
            
         
               4)
            
            
               Neljäs kanneperuste, joka perustuu väitteeseen ikään perustuvasta syrjinnästä, joka johtuu vastaajan soveltamasta henkilöstöpolitiikasta, jolla pyritään henkilöstön keskimääräisen iän alentamiseen.